1945-ben újra Calvados megyét képviselte az alkotmányozó nemzetgyűlésben. Decemberben ellenezte a Banque de France és a nagy hitelintézetek államosítását. Helyette a pénzügyminiszter ellenőrzése alá tartozó hitelszervezetet képzelt el, de javaslatát elutasították. Egyik alapítója volt Franciaország negyedik nagy pártjának, a Parti républicain de la Libertének. 1947-ben ellenezte Francia Algéria közigazgatásának decentralizálását, 1949 júliusában támogatta az Észak-atlanti Szerződés ratifikálását. 1951. augusztus 11. és október 4. között távközlési és postaügyi miniszter, majd október 4-től 1952. január 20-ig államminiszter volt René Pleven második kormányában. Szintén államiniszter Edgar Faure első kormányában. 1953. június 27-én kormányt alakított, amelynek bukását a vesztes Dien Bien Phu-i csata okozta.